ลงบทความวันที่ 27 ธ.ค.53 เวลา 06:24 หน้าแรกพรหมเทวะ
ธูปพยากรณ์หนึ่งเดียวในโลก ....เลือกของขวัญที่ถูกใจในปี2556(2013)....ของคนเกิดราศีตุล
(เกิดช่วง 16ตุลาคม – 15พฤศจิกายน)
เลือกของขวัญที่ถูกใจ ให้หนุ่มราศีตุล..
หนุ่มราศีตุลมักเป็นคนที่มีเสน่ห์ สุขุม เยือกเย็น ชอบช่วยเหลือ รักเพื่อนมนุษย์
แต่ภายใต้ความสุขุมเยือกเย็นแอบแฝงไปด้วยความดุดันอารมณ์ร้อนในตนเอง
หนุ่มราศีตุลมักพิถีพิถันในการแต่งกาย ต้องดูดีทั้งผม หน้าตา และความสะอาดเรียบร้อย การเลือกของขวัญให้หนุ่มราศีตุล ต้องเลือกสรรให้ดี...
เลือกให้สิ่งของที่ใช้ประจำ
การเลือกสิ่งของที่ใช้ประจำ ต้องคิดหลายๆอย่าง เช่น อาชีพ บุคลิก รูปร่างลักษณะและความชอบส่วนตัว เพราะบุคคลที่เกิดมามีธาตุลม มักจะทำอะไรตามอารมณ์ ไม่นิยมทำตามใจใคร หรือตามคำสั่งของใคร ควรเลือกของขวัญดังนี้
ความสวยงามทำให้เกิดความสุขทางใจ สิ่งที่ทำให้เกิดความสวยงามหรูหรา เช่น
ไม่ว่าจะเป็นแหวน นาฬิกา เข็มกลัด สร้อยคอ หรือเสื้อผ้า ต้องเน้นที่ความหรูหรา
หรือความเด่น....
สิ่งของที่มีคุณภาพสิ่งของที่มีค่า มีราคา เป็นสินค้าชั้นนำ ทำให้หนุ่มราศีตุลเกิดพลังสร้างความมั่นใจให้
-นาฬิกาข้อมือ หากมุ่งมั่นตั้งใจมอบนาฬิกาข้อมือสักเรือนให้กับหนุ่มราศีตุล
เป็นยี่ห้อมีชื่อเสียง ทนทาน สภาพดีแข็งแรง จะทำให้ทั้งผู้ให้ทั้งผู้ให้และผู้รับนั้น
มีความรักกันอย่างแน่นแฟ้น
-เข็มขัด ผู้ให้ต้องการรักจริงและทุ่มเทกายใจให้กับหนุ่มราศีตุล ต้องการให้ผู้รับนั้นมี
ผลประโยชน์เข้ามาทุกวิถีทาง เพื่อเส้นทางอันราบรื่นต่อไประหว่างสองเรา
-เนกไท ใครจะรู้ว่าเนกไทที่อยู่ระหว่างใจนั้นหมายถึง ความต้องการจะดูแลผู้รับ
อย่างจริงจัง ทุ่มเทความรักให้ทั้งหมดไม่เหลือที่ว่างให้ใครลงมาแทนที่ได้แล้ว
สิ่งของที่ทำให้มีความสุขทางใจ
-สิ่งของชิ้นเดียวในโลก หมายถึง ผลงานชิ้นเดียวที่สร้างด้วยมือแต่ไม่เหมือนกันสักชิ้นหนึ่ง แสดงออกให้เห็นว่าผู้รับต้องมีความสุขตื่นตาตื่นใจ ผู้ให้รู้อารมณ์จึงให้สิ่งของเหล่านี้ “เป็นการสร้างสุขทางใจแก่กัน”
-สิ่งของมีค่าอลังการ ทุกสิ่งที่ให้เห็นนั้นต้องอลังการ ผลงานคุณภาพทนทาน มีชื่อเสียงและเป็นผลงานชั้นนำชิ้นเอก หรือยี่ห้อดีๆอยู่ชั้นแนวหน้า ผู้ให้ปรารถนาความยิ่งใหญ่ให้กับผู้รับและยอมรับเช่นนั้น
-งานฝีมือ ละเอียดอ่อน เช่น ภาพเขียน ภาพวาด เครื่องปั้น เครื่องหล่อ หรือแกะสลัก
ผู้ให้ต้องการให้ผู้รับมีผลประโยชน์และเป็นบุคคลสำคัญของผู้ให้
-สิ่งของที่พกพาติดตัวได้ เช่นกระเป๋า เครื่องประดับ อาวุธ เข็มขัด ปากกา
สำหรับหนุ่มราศีตุล ผู้ให้ต้องการเห็นผู้รับเป็นบุคคลที่มีเสน่ห์เป็นที่นิยมแก่ผู้พบเห็น
ปราถนาดีเสมอ...
เลือกของขวัญที่ถูกใจ ให้สาวราศีตุล..
สาวราศีตุล เป็นสาวมักชอบเครื่องใช้ที่โรแมนติก จึงทำให้สาวราศีตุลมีเสน่ห์ และมีความสุข เช่น
ต้องเป็นสินค้าชั้นนำ มีคุณภาพ แข็งแรง ทนทาน พร้อมกับไม่ซ้ำกับใคร เช่น
ผลงานชิ้นเดียว ผลงานชนะการประกวด ผลงานของบุคคลที่มีชื่อเสียง เช่น
นักเขียนระดับโลก นักวาดภาพ นักปั้นมีระดับ
-ภาพวาด ต้องเป็นภาพฝีมือของบุคคลที่มีชื่อเสียง หรือได้รับการประกวด ผู้รับจะภาคภูมิใจ สุขทางใจ รู้สึกเป็นบุคคลสำคัญมากที่สุด
-เครื่องถมปั้นมือ เป็นงานศิลปะที่โชว์ทั้งความคิด ศิลปะ เช่น จินตนาการ เพื่อแสดง
ให้เห็นรสนิยมของผู้ให้ และผู้รับมีความสุขทางใจในสติปัญญาของผู้ให้เป็นอย่างดี
เหมาะสมที่จะเลือกให้ผู้ใหญ่ เจ้านาย
-สิ่งของแปลกๆ
ด้วยสาวราศีตุลเป็นคนที่โรแมนติก ชอบสิ่งของแปลกๆหากรู้จักเลือกสิ่งของให้ตรงตามบุคลิกจะดีมาก
-เลือกเครื่องดื่มชั้นดี ทำให้ผู้รับมีชีวิตชีวา มีความรู้สึกคล้อยตามกับผู้ให้อย่างไม่นึกไม่ฝัน มีความรู้สึกแปลกๆ กลายเป็นคนที่ขาดกันไม่ได้ ต้องแลกเปลี่ยนความคิดกันอยู่เสมอ จึงมีเรื่องใหม่ๆ มาเล่าสู่กันฟัง “รักแบบเพื่อน”
-เลือกเครื่องประดับแปลกๆ การให้เครื่องประดับกับสาวราศีตุลต้องการให้ฮึกเหิม
เสริมความกล้า ความทะเยอทะยาน ไม่ชอบอยู่นิ่ง หาช่องทางอันนำไปสู่ที่ยิ่งใหญ่
มากขึ้นกว่าเดิม ผู้ให้จุดประกายเพลิงให้มีการเริ่มต้นที่ดี
-เลือกของใช้ เป็นการให้ที่ต้องการให้ผู้รับสั่งสมประสบการณ์ไว้ให้มาก โอกาสที่จะได้ใช้มีมาก ผู้ให้ปรารถนาจะให้ผู้รับเรียนรู้สิ่งแปลกใหม่ ไว้เสริมบารมี
สิ่งแปลกๆที่ไม่เหมือนและไม่มีใครเหมือน การเลือกให้สาวราศีตุลนี้ จะทำให้จำผู้ให้ไว้ในใจเสมอ....
เคล็ดลับ ของคนเกิดราศีตุล ......แต่เป็นสิ่งที่ไม่ลับ
คนเกิดราศีตุล เป็นคนโรแมนติกและจริงจัง ชอบสั่งสมประสบการณ์ มีความฉลาด มีไหวพริบอยู่เสมอ สิ่งที่ไม่ควรเลือกของขวัญให้หนุ่มสาวราศีตุล ก็คือ
-สิ่งของเรียบๆง่ายๆ
หาซื้อได้ตามท้องตลาดทั่วๆไป ถือว่าไม่สามารถผูกใจหนุ่มสาว ราศีตุลนี้ได้
-สิ่งของราคาถูก มีตำหนิ
อาจจะเป็นสิ่งที่ลดราคา ซื้อได้ในราคาถูกแต่มีตำหนิ ไม่ทำให้หนุ่มสาวชาวราศีตุล
นี้ถูกใจได้ เพราะผู้ให้ไม่มีน้ำใจ
-สิ่งของธรรมดาๆ
ไม่มีอะไรพิเศษ หาซื้อง่าย เป็นผลิตภัณฑ์ที่มีอยู่ทั่วๆไป ไม่อลังการ ทำให้ผู้รับ
รู้สึกผิดหวังในตัวผู้ให้ เพราะไม่มีอะไรพิเศษ “คนพิเศษ คือคนที่ไม่เหมือนใคร”